Diari Oficial de la Generalitat Valenciana


Sumari del DOGV 10556, del 27-12-2024 (2024/13982)

EXTRACTE de la Resolució de 4 de novembre de 2024, del Rectorat, per la qual es convoquen ajudes per a la formació de personal investigador de caràcter predoctoral en el marc del programa «Atracció de talent», del Vicerectorat d’Investigació.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10066

Data del DOGV
:   27-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13762

CVE
:   JPJM-V-8914-76486

Data del document
:   09-12-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública
    * personal d'investigació

BDNS (identif.): 803919

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/803919>

*Primer. Beneficiaris*

Ajudes per a la formació de personal investigador de caràcter predoctoral en el marc del programa «Atracció de talent», del Vicerectorat d’Investigació de la Universitat de València.

*Segon. Objecte*

Contractació de personal investigador predoctoral.

*Tercer. Bases reguladores*

Les bases reguladores es poden consultar al tauler oficial de la Universitat de València:

<https://webges.uv.es/uvTaeWeb/MuestraInformacionEdictoPublicoFrontAction.do?idEdictoSeleccionado=75010>

*Quarta. Quantia*

El pressupost total màxim per aquesta convocatòria ascendeix a 2.405.600,00 euros.

La dotació de l’ajuda per a la contractació laboral s’ajusta al que estableix el punt 7 del Reial decret 103/2019, d’1 de març, pel qual s’aprova l’Estatut del personal investigador predoctoral en formació (BOE 15.03.2019).

Aquestes ajudes compten amb una dotació addicional per a estades en altres universitats i centres d’investigació.

*Cinquè. Termini de presentació de sol·licituds*

El termini de presentació de sol·licituds comença l'endemà de la publicació d’aquesta resolució en el *Diari Oficial de la Generalitat Valenciana*  i romandrà obert pel termini d’un mes.

*Sisè. Altres dades*

Poden ser-ne beneficiàries les persones titulades superiors amb posterioritat a l’1 de gener de 2020, de nacionalitat espanyola, d’un país membre de la Unió Europea o estrangeres amb autorització o permís de residència o d’estada per estudis a Espanya en el moment de sol·licitar l’ajuda i que estiguen matriculades en un programa de doctorat a la Universitat de València a l’hora de formalitzar el contracte.

El contracte predoctoral té una durada d’un any, prorrogable per períodes anuals, fins a un màxim de quatre anys.

  

València, 9 de desembre de 2024

La rectora (p. d. DOGV 30.05.2022)

Carlos Hermenegildo Caudevilla

Vicerrector d'Investigació